སྤྱི་ལོ་༢༠༡༧་ལོར་བཟོ་ཚོང་ལས་ཁང་དེར་ཉུང་མཐར་ཡང་ཨ་སྒོར་ཐེར་འབུམ་གཅིག་དང་དུང་ཕྱུར་བརྒྱད་ལྷག་གི་ཚོང་ལས་གཉེར་རྒྱུའི་གོ་སྐབས་ཐོབ།ཧིཀ་ཝྭི་ཤིན་ནི་ཞིན་ཅང་གི་ཚོང་ལས་ལ་འགྲན་སྡུར་བྱེད་མཁན་རྒྱ་ནག་གི་བཟོ་ཚོང་ལས་ཁང་ཁག་གི་གྲས་ཀྱི་གཅིག་ཡིན་ཞིང་།རྒྱ་ནག་གི་བཟོ་ཚོང་ལས་ཁང་དེ་དག་གིས་ཞིན་ཅང་གི་ཉེན་རྟོག་པའི་སྒྲིག་ཆས་ནས་ལྕགས་ཁྲབ་འཁོར་ལོ་དང་།སློབ་གསོ་བསྐྱར་སྤྲོད་ཀྱི་ལྟེ་གནས་ཁང་ཟེར་པ་དེ་དག་གི་ནང་དུ་ཡུ་གུར་པ་ཚོར་བསམ་བློ་སྒྱུར་བཀོད།མར་ཁེ་སི་རིང་ལུགས་ཀྱི་ལྟ་གྲུབ་སློབ་གསོ།དེ་བཞིན་པར་ཆས་དང་ཡོ་བྱད་གཞན་པ་འདྲ་མིན་སྣ་ཚོགས་ཤིག་འཚོང་འགྲེམ་བྱེད་ཀྱི་ཡོད་པ་རེད།ཧྥ་རན་སི་གསར་འགྱུར་ལས་ཁང་ལ་གནས་ཚུལ་འབྱོར་པ་ལྟར་ན་ཞིན་ཅང་གི་སློབ་གྲྭ་ཁག་དང་སྲང་ལམ།ལས་ཁུངས་ཁགཁ་ཆེའི་ལྷ་ཁང་༩༦༧་ཡོད་པ་དེ་དག་གི་སྟེང་དུ་ཉུང་མཐར་ཡང་པར་ཆས་སུམ་ཁྲི་ལྔ་སྟོང་བཙུགས།ད་དུང་དེའི་ཁར་ཆེས་དེང་རབས་ཀྱི་འཕྲུལ་རྩལ་ཡོ་བྱད་མང་པོ་ཞིག་བཀོལ་སྤྱོད་བྱེད་པ་དང་འཁོར་སྐར་བེད་སྤྱོད་བྱས་ནས་ཞིན་ཅང་གི་ས་ཐོག་ཏུ་རྟོག་ཞིབ་བྱ་རྒྱུ་མ་ཁྱབ་པའི་ས་སྟོང་སེན་མོ་ཙམ་ཡང་མེད་པར་བཏང་ཡོད་པ་རེད།